Conferința online „Modelarea numerică a proceselor Terestre și Planetare: de la a doua lege a lui Newton la supercomputing” la UB

Luni, 2 noiembrie 2020, dr. Vlad V. Manea, cercetător senior în cadrul Centrului de Geoștiințe și codirector al Laboratorului Național de Vizualizare Științifică Avansată al Universității Naționale Autonome din Mexic,va susține o conferință online în cadrul Școlii Doctorale „Simion Mehedinți” a Facultății de Geografie a UB. 
Tema prelegerii, care se va desfășura în intervalul orar 18:00-20:00, este „Modelarea numerică a proceselor Terestre și Planetare: de la a doua lege a lui Newton la supercomputing”. Evenimentul este destinat studenților și mai ales doctoranzilor de la Facultatea de Geografie a UB, conferința fiind urmată de o sesiune interactivă de întrebări și răspunsuri.Persoanele interesate de participarea la webinarpot afla multe informații despre acesta aici. 
Dr. Manea se ocupă cu modelarea numerică a proceselor tectonice de pe Terra, precum și de pe alte planete ale Sistemului Solar. Cercetătorul este și membru plin al Academiei Mexicane de Științe și colaborează pe diverse teme de cercetare cu Facultatea de Geografie, UB, precum și cu institutele de Geodinamică și de Astronomie ale Academiei Romane. În prezent, dr. Manea este și profesor invitat în cadrul Institutului de Cercetare al Universității din București (ICUB).


